NaiveNeuron/SloPal huggingface dataset:
Šuca, Peter, poslanec NR SR (2018-02-13):
Ďakujem pekne za slovo. Vážený pán predsedajúci, ctené panie poslankyne, páni poslanci, dovoľte mi v mene troch poslaneckých klubov SMER – sociálna demokracia, Slovenská národná strana a MOST – HÍD podať návrh na zaradenie nového bodu do programu 26. schôdze Národnej rady, a to návrh na prerokovanie závažných medializovaných skutočností týkajúcich sa zneužívania Vojenského obranného spravodajstva údajne v prospech politickej strany Sloboda a Solidarita v období pôsobenia Ľubomíra Galka vo funkcii ministra obrany Slovenskej republiky. Tento bod navrhujem prerokovať v stredu 14. januára o 14.00. Ďakujem. (Reakcie z pléna.) Pardon, februára.
Bugár, Béla, podpredseda NR SR (2018-02-07):
Námietku podáva pán poslanec. Takže prezentujme sa a hlasujme. (Hlasovanie.) Prítomných 138, za 47, proti 62, zdržalo sa 28, 1 nehlasoval. Námietka bola zamietnutá. Nech sa páči.
Paška, Pavol, predseda NR SR (2014-07-09):
Pani spravodajkyňa, pani podpredsedníčka má námietku, takže budeme hlasovať o námietke pani podpredsedníčky ako predkladateľky tohto návrhu. Takže hlasujeme o námietke.
P. Paška, predseda NR SR: (2007-05-10):
Konštatujem, že sme pridelili návrh zákona výborom a určili príslušné lehoty na jeho prerokovanie v druhom čítaní. Ďakujem, pán spravodajca. Teraz poprosím predsedu gestorského výboru pre financie, rozpočet a menu pána poslanca Jozefa Buriana, aby uviedol hlasovanie o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Je to tlač 259.
Pellegrini, Peter, predseda NR SR (2015-05-06):
(Hlasovanie.) Prítomných 139 poslancov, za hlasovalo 80, zdržalo sa 58, nehlasoval 1 poslanec. Konštatujem, že sme schválili vládny návrh zákona o knižniciach. Pristúpime k hlasovaniu o bode sedem programu. Je to prvé čítanie o vládnom návrhu zákona, ktorým sa mení a dopĺňa zákon č. 179/2011 Z. z. o hospodárskej mobilizácii, tlač 1472. Prosím pani spravodajkyňu z výboru pre hospodárske záležitosti poslankyňu Leu Grečkovú, aby hlasovanie uviedla. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení zákona č. 204/2013 Z. z. , tlač 1472.)
Sulík, Richard, predseda NR SR (2011-09-14):
Hotovo? To bolo rýchle. S faktickou poznámkou sa neprihlásil nikto na toto vystúpenie v rozprave. Tým pádom vyhlasujem rozpravu za skončenú. A pýtam sa, či chce zaujať stanovisko navrhovateľ. Nech sa páči.
Jurinová, Erika, podpredsedníčka NR SR (2012-10-29):
Ďakujem pánovi poslancovi. Na vaše vystúpenie sa prihlásilo sedem poslancov s faktickými poznámkami. Uzatváram možnosť prihlásiť sa do faktických. Nech sa páči, pán poslanec Kuffa.
Pročko, Jozef, poslanec NR SR (2023-11-21):
No, čo sme dorobili, Cech, s touto republikou? Za dvanásť rokov vlády Fica ste tu rozkradli miliardy. A čo sme urobili my? Počas covidu sme zamestnávateľom dali pre zamestnancov miliardy, dali sme, miliardy sme dali dôchodcom, deťom, rodinám a nekradli sme. To sme tu dorobili. Tie vaše bláboly tuná, Cech, o tom, čo sme my dorobili, my sme túto republiku konečne, konečne začali riadiť tak, ako sa má. A Šuca? Nie je tu, aha, je tu, pán Šuca, no bol covid a Ukrajina. Panebože, samozrejme, že boli skrátené legislatívne konania, ale tie legislatívne konania museli ísť, museli ísť. Teraz je čo? Covid? Teraz je čo? Nejaké ohrozenie štátu? To vám hovorím. Kto je ohrozený? Na to mi odpovedzte! Viete, a ešte k vám musím povedať, že naozaj to, čo ako ste sa vy správali tuná, nikto vás neupozornil, keď rozprával Igor Matovič, tak ste tam vykrikovali, ukazovali ste tam. Tak sa skúste, áno, vy, skúste sa aj vy správať. Viete, Pellegrini to tu rozprával, rozprával, že to bude iné, iné správanie. No iné správanie v čom? Vykrikujete, robíte si diskusné, diskusné krúžky. A pozrite, koľko vás je v práci. Toto skrátené legislatívne konanie nie je v čase ohrozenia, nie je v čase nejakého hospodárskeho zániku Slovenska, nie sme ohrození nijako. Toto skrátené legislatívne konanie je presne to, čo hovoril Susko. Nič iné. Ďakujem.
Pleštinská, Zita, poslankyňa NR SR (2022-10-20):
Ďakujem, pán podpredseda. Vážený pán navrhovateľ, vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona, tlač 1233. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
Číž, Miroslav, podpredseda NR SR (2015-11-19):
Faktické poznámky poslanci: Hlina, Mezenská, Duchoň, Jurzyca. Pokiaľ je to všetko, uzatváram možnosť prihlásiť sa s faktickou poznámkou. Slovo má pán poslanec Hlina.
Lehotský, Tomáš, poslanec NR SR (2022-10-04):
Ďakujem veľmi pekne, pán predsedajúci. Pán Richter, nie je tu pán Ledecký, tak skúsim možno zaňho reagovať, tak ako som to pochopil ja. On nespochybňoval to, že výška výdavkov iných krajín, a nehovoríme teda o západnej Európe, možno je vyššia alebo bude vyššia v tom roku 2070 ako podiel HDP, to, čo hovoril on, ako tomu ja rozumiem, je toto, že kým na začiatku dvetisícich rokov bolo päť aktívnych obyvateľov, ekonomicky aktívnych obyvateľov na jedného dôchodcu, tak v tom roku 2070 to budú dvaja aktívni dôchodcovia. A to, aby ten systém bol udržateľný aj v tom roku 2070, a tak by sa mali správať zodpovední politici a zodpovední gazdovia ekonómovia, je, že keď vidíme takýto dlhodobý trend, ktorý nie je možné obrátiť nejakým zázračným prútikom, je potrebné sa na to pripravovať už teraz. To, čo hovoríte vy, je, že možno v budúcnosti príde nejaký iný spôsob, nejaké nové dane, nejakých robotov a tak ďalej, no toto mi nepríde ako zodpovedný prístup. My už dneska máme nástroje na to, aby sme ten systém v budúcnosti finančne odbremenili a nečakali na to, že možno v budúcnosti vznikne nejaký druh dane, poplatku, neviem čoho. Možno to tak aj nebude vôbec. A teda skúsme sa pripravovať zodpovedne už dnes na to, že v tej budúcnosti tých ekonomicky aktívnych obyvateľov bude oveľa, oveľa menej.
Pollák, Peter, poslanec NR SR (2022-03-23):
Ďakujem pekne. Pán poslanec Takáč, hneď prvá chyba a ja to vlastne mám aj rád na vás, smerákoch, vy ste tým aj čitateľní, že čím viac obhajujete niekoho, tým viac klamete. Čím viac prisaháte, tým viac klamete. Keď ste nemali problém obhajovať kriminálnika Bödöra, Kováčika, Kičuru, tak vy ste práve, Jankovskú, tak teraz vy ste dali ten status pánovi Lukačovičovi. Nie my, vy, vy ste mu práve teraz ublížili tým, že si ho obhajujete. Ak by ste tu nevystupovali, podľa mňa by prešiel, však nejaká tá dohoda bola. Ale teraz ste nás iba presvedčili tým, že pána Lukačoviča zrejme koalícia nepodporí. U vás má presne to, čo som povedal, čím viac budete obhajovať tých ľudí, tým viac ukazujete nám aj verejnosti, že ten človek je kriminálnik alebo teda morálne nečestný človek. Vy ste ublížili teraz práve pánovi Lukačovičovi.
Krúpa, Juraj, poslanec NR SR (2024-02-15):
Ďakujem veľmi pekne, kolega Szalay, trafil si klinec po hlavičke. To, čo by som očakával od predstaviteľov Slovenskej národnej strany, je, že prvé, čo budú riešiť, je slovenské národné záujmy alebo ich ohrozenie. Slovenská národná strana už je druhýkrát v tejto koalícii. Je všeobecne známe aj zo správ Slovenskej informačnej služby, a nielen, akým spôsobom tu operuje Maďarsko, nielen na juhu Slovenska, ale vo všeobecnosti a takisto akým spôsobom vlastne a načo využívajú skupovanie týchto kultúrnych slovenských pamiatok, z ktorých sa stávajú niečo ako také malé maďarské úrady alebo veľvyslanectvá šíriace maďarské záujmy a maďarskú propagandu. Namiesto toho, aby sa táto strana začala o toto zaujímať a nielen o toto, tak robí úplne niečo iné. Svojím spôsobom hľadá skôr cestu, ako ešte viac otvárať týmto záujmom Maďarska cestu na Slovensko. A mňa by zaujímalo, že v koho záujme vôbec koná táto strana. Ja som presvedčený, že taký Dula alebo Pauliny-Tóth sa v hrobe obracajú, keď toto musia vidieť. Ďakujem.
Laurenčík, Milan, podpredseda NR SR (2021-05-04):
Ďakujem. Na vaše vystúpenie neevidujem žiadnu faktickú poznámku. Vyhlasujem týmto rozpravu za skončenú. Chce k rozprave zaujať stanovisko pán navrhovateľ? Nechce. Žiada si záverečné slovo pán spravodajca? Súčasne vás, pán spravodajca, žiadam, aby ste oznámili termín hlasovania o tomto návrhu zákona.
Glváč, Martin, podpredseda NR SR (2018-10-19):
Vážené panie poslankyne, vážení páni poslanci, otváram štvrtý rokovací deň 35. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali poslanec Bagačka, Čaplovič, Galis, Štarchoň. Na zahraničnej pracovnej ceste je predseda Národnej rady Andrej Danko a poslanec Karol Galek. Pokračujeme v prerušenej rozprave v prvom čítaní o návrhu poslancov Dostála, Zimenovej, Laurenčíka a Klusa na vydanie zákona, ktorým sa dopĺňa zákon č. 350/1996 Z. z. o rokovacom poriadku Národnej rady (tlač 1177). Pán navrhovateľ, pán spravodajca sú na mieste. Vzhľadom na to, že včera v rozprave už vystúpil písomne prihlásený poslanec, pýtam sa, či sa chce niekto prihlásiť do rozpravy ústne. Jeden poslanec. Končím možnosť prihlásiť sa. Pán poslanec Laurenčík, nech sa páči, mikrofón je váš. (Pokračovanie rokovania o návrhu poslancov Národnej rady Slovenskej republiky Ondreja Dostála, Zuzany Zimenovej, Milana Laurenčíka a Martina Klusa na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1177.)
B. Bugár, podpredseda NR SR (2002-03-21):
J. Tuchyňa, poslanec: Ďakujem, pán predsedajúci, za slovo. Pôvodne som nechcel hovoriť, pretože nie je tu minister obrany, ale využívam túto príležitosť, pretože tu je minister financií. Pán minister, v koncepčných dokumentoch, ktoré sú predložené do parlamentu, sú modely 2010 - štyri varianty financovania tohto modelu. Pôvodným zámerom reformy ozbrojených síl je, aby boli ekonomicky únosné pre túto krajinu. Čo číslo v tomto modeli, čo variant je iný a poviem vám, že by musel hrubý domáci produkt rásť v jednom variante ročne 12,5 percenta, v inom variante 9,3 percenta. I vaši najoptimistickejší predpovedatelia hovoria o štyroch až piatich. Takže ani v tomto modeli nie sú hodnoverné údaje o tom, ako bude táto armáda do roku 2010 financovaná. Hovorím to preto, že ste pri tom neboli a bol by som rád, keby ste sa na to pozreli, pretože i ministerstvo financií to takto jednoducho schválilo. Je i ďalší model, ktorý hovorí o financovaní, to je Smernica ministra pre obranné plánovanie do roku 2010, kde sú ešte iné údaje nevierohodné. Ďalej vás chcem upozorniť na to, že ministerstvo už tradične každý rok na konci rozhadzuje priehrštiami peniaze. Tak tomu bolo i na konci minulého roku, keď sa za december minuli 4 miliardy korún. No a poslednú poznámku na margo premiéra, ktorý tu vystupoval, ako je dôveryhodná armáda, dnes boli zverejnené dôveryhodné inštitúcie, armáda, vážení, má dôveru 49,7, chcem povedať, že za mňa mala 76 %. Ďakujem za pozornosť. (Potlesk.)
M. Maďarič, minister kultúry SR: (2009-02-04):
Zjednodušene povedané, návrh zákona by mal vytvoriť podmienky na modernizáciu múzeí a galérií a na realizáciu spomenutej stratégie ich rozvoja. Ďakujem pekne.
Šimečka, Michal, podpredseda NR SR (2024-01-23):
Pani poslankyňa Luščíková.
Jurinová, Erika, podpredsedníčka NR SR (2013-06-17):
Pán poslanec Vašečka.
Raši, Richard, poslanec NR SR (2014-09-24):
Ďakujem pekne. Pozývam všetkých členov výboru pre zdravotníctvo na rokovanie výboru dnes o 12.00. Ďakujem pekne.
Zmajkovičová, Renáta, podpredsedníčka NR SR (2012-11-07):
Pán poslanec Sulík.
Bugár, Béla, podpredseda NR SR (2016-06-07):
Pani poslankyňa Remišová.
Glváč, Martin, podpredseda NR SR (2019-09-17):
Pani poslankyňa Gaborčáková, nech sa páči.
Danko, Andrej, predseda NR SR (2018-05-10):
Ďakujem. Na vystúpenie pána poslanca jedna faktická. Uzatváram možnosť prihlásenia. Pán poslanec Gröhling.
Martinák, Ľuboš, poslanec NR SR (2018-01-31):
Ďakujem za slovo. Pani poslankyňa Zemanová, ja len jednej veci sa dotknem, lebo ste to rozobrali trošku tak zoširoka, niektoré mnohé veci si odporovali, ale len jednej veci, aby zase verejnosť nevnímala to tak, že lesníci všetci sa skutočne nestarajú o les a tak ďalej a tak ďalej, pretože mnohokrát opak je pravdou. Nemôžeme každého hodiť do jedného vrecia, lebo vidíme, že drevo ide a tak ďalej. Ja z toho dôvodu sa chcem dotknúť ohľadom programov starostlivosti o les. Tieto programy starostlivosti o les dopodrobna, veľmi dopodrobna rieši zákon o lesoch a hlavne v stati činnosti odborného lesného hospodára. Podľa platného zákona každý subjekt, ktorý chce čo len jeden strom vyrúbať alebo zalesňovať, musí mať odborného lesného hospodára, ktorého zo zákona menuje na základe výsledkov skúšok a oprávnení okresný úrad. Ten odborný lesný hospodár okrem iného musí viesť aj tzv. grafickú evidenciu. To znamená, pani poslankyňa Zemanová, tu je odpoveď aj na vašu otázku, ktovie kde sa rúbalo, koľko sa rúbalo, jaká plocha sa rúbala. V tejto grafickej evidencie pri obnove porastov vedie prácne zmeranú holinu, že má napr. 0,55 árov, vedie, koľko kubíkov sa tam vyrúbalo a akej dreviny, presne je to špecifikované. Okrem toho, musí viesť aj tzv. zverkovací manuál pri meraní stromov naplno, na pni, ktoré sú vyťažené. Na to máme tabuľky. Druhá vec je tá, že ako tieto veci kontroluje napr. okresný úrad. Pokiaľ viem, kontrolujú ich dosť dopodrobna. Ale je to vec názoru. Ale je to čin... (Prerušenie vystúpenia časomerom.)
Kolíková, Mária, poslankyňa NR SR (2022-10-05):
Chcem poďakovať veľmi pekne pánovi poslancovi Lehotskému, ja si myslím, že je úplne kľúčové sa o tomto baviť, je veľmi smutné, že je tu tak málo poslancov, si myslím, že pri takomto vážnom opatrení, ktoré je vlastne korupčného charakteru, takže máme tu opatrenie korupčného charakteru, ktorá presadzuje koalícia, ktorá si dáva do vienka boj proti korupcii. Tak poďme na to, zrušme teda pokuty, ktoré sa udelili, a neviem, ako sa s týmto môžme vysporiadať, so svedomím protikorupčného nasadenia. Ďakujem pekne.
P. Paška, predseda NR SR: (2010-03-09):
(Hlasovanie.) 126 prítomných, 116 za, 1 proti, 8 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Pýtam sa, či má niekto záujem o vystúpenie. Nie, vyhlasujem rozpravu za skončenú.
P. Prokopovič, poslanec: (2001-12-18):
J. Migaš, predseda NR SR: Prezentujme sa a hlasujme. Hlasujme o uvedených bodoch, aby sme tieto body schválili. Tak odporúča gestorský výbor. (Hlasovanie.) Prítomných je 114 poslancov, za 71, proti 1, zdržalo sa 39, nehlasovali 3. Tieto pozmeňujúce návrhy zo spoločnej správy sme schválili. Ďalej.
Laurenčík, Milan, podpredseda NR SR (2021-09-28):
V zmysle § 27 ods. 8 teraz v rozprave vystúpi pán spravodajca, pán poslanec Peter Cmorej. Nech sa páči.
Petrák, Ľubomír, poslanec NR SR (2014-11-09):
Ďakujem pekne za slovo. Ja budem pokračovať tam, kde skončil kolega Susko. Pán poslanec Hlina, vy ste taký exot slovenskej politiky a treba povedať, že z politiky máte folklór a robíte si z toho zábavu. Ale treba domýšľať aj veci a treba potom brať za tieto veci osobnú zodpovednosť. Ja osobne si nemyslím, že je vhodné, šťastné a neviem aké, aký iný prívlastok dať tomu, tej výzve na násilnosti. Ja si myslím, že toto je absolútne choré, je to absolútne choré a treba to zvrátiť z kratšej cesty. Hovorím, vy to beriete, politiku beriete ako event, kde sa idete zabávať bez ohľadu na to, aký to bude mať dôsledok. Ďaleko iný je postup pána poslanca Lipšica, ktorý zanalyzoval situáciu a vrátil sa do roku 2010 a pozrel sa, akým spôsobom došlo k odstúpeniu Mikuláša Dzurindu v predvolebnej kampani a o nejaké tri mesiace pred voľbami z čela strany. Vyšla nejaká informácia a jednoducho začínajúcim mediálnym tlakom došlo k spanikáreniu pána predsedu strany Dzurindu a odstúpil. Rovnaký scenár v zásade chcete aplikovať s inými osobami a s iným obsadením aj v tomto prípade. Problém je, že v tomto prípade tieto veci majú málo reálnych faktov, a preto pán predseda Paška neodstupuje. To je ten zásadný rozdiel, keďže sa to neopiera o fakty a nechytil strach a paniku, ako chytil v tom prípade pán Dzurinda, tak preto pán predseda Paška neodstúpil. Toto je celý jediný rozdiel. A nezahrávajte sa, fakt vás prosím, nezahrávajte sa s tým, aby vznikla tá násilná situácia na našich uliciach. Nechceme tu druhú Ukrajinu, nechceme tu Dombas a nechceme tu žiadne iné banánové krajiny. (Potlesk.)
Pellegrini, Peter, podpredseda NR SR (2020-04-07):
Vážené panie poslankyne, vážení páni poslanci, pristúpime k druhému čítaniu o vládnemu návrhu zákona, o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19 , ktoré prerokúvame v skrátenom legislatívnom konaní. Vládny návrh zákona máte pod tlačou 48 a výsledky rokovania výborov sú v tlači 48a. Prosím teraz pána ministra životného prostredia Slovenskej republiky Jána Budaja, aby vládny návrh zákona odôvodnil, nech sa páči, pán minister.
Simon, Zsolt, poslanec NR SR (2012-07-27):
Ďakujem veľmi pekne. Vážený pán kolega Záhumenský, keby ste tu neboli, tak by sme si vás museli asi vymyslieť. Úprimne musím povedať, že chápem, že obhajujete pána štátneho tajomníka Adama, ktorý doteraz bol vaším asistentom, poslaneckým asistentom, a predtým robil na ministerstve pôdohospodárstva a účinne vám pomáhal v kauze „tabak“, aby vaša spoločnosť získala 4,4 mil. eur. Ale k pravde patrí aj skutočnosť, keď si prečítate ten celý list, z ktorého som citoval, podľa pravidiel Európskej únie sa modulácia nevzťahuje na nové členské štáty dovtedy, kým sa ich priame platby nevyrovnajú platbám, ktoré poskytujú farmárom takzvané staré členské krajiny. Staré, my sa k nim dorovnáme až budúci rok. To je po prvé. Po druhé, Slovenská republika má v prístupovej zmluve garantované, ako má možnosť doplácať svojim farmárom do roku 2013. Táto prístupová zmluva jednoznačne garantuje slovenským farmárom, že v roku 2012 na nich nie je možné uplatniť nariadenie, ktoré bolo, mimochodom, odsúhlasené a schválené v Európskej komisii a v Rade ministrov v roku 2009, keď vo vláde bola práve strana SMER-u Roberta Fica. To znamená, že je to v plnej miere vo vašej kompetencii. Osobne, kým som bol ministrom, som hovoril, že Slovenská republika nemá dôvod prečo ísť a uplatňovať moduláciu, pretože je to v rozpore s prístupovou zmluvou, ktorou je aj Európska komisia viazaná, keďže ju schválilo a notifikovalo všetkých 27 členských krajín Európskej únie, a nebál by som sa ísť aj do súdneho sporu. Chápem, že SMER musí poklonkovať aj pred Európskou komisiou, ale to už je váš problém a problém poľnohospodárov, že to nedostanú. (Prerušenie vystúpenia časomerom.)
P. Hrušovský, predseda NR SR: (2005-03-16):
(Hlasovanie.) 137 prítomných, 62 za, 47, proti, 27 sa zdržalo, 7 nehlasovalo. Návrh sme neschválili. Teraz poprosím pána poslanca Murgaša... Pardon. Pána poslanca Mikuša. (Hlasy v rokovacej sále.) Pána poslanca Novotného, aby z poverenia výboru predniesol návrhy hlasovaní k predloženému návrhu skupiny poslancov na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení, tlač 1050. Nech sa páči, pán poslanec Novotný.
M. Hort, poslanec: (2002-05-16):
I. Presperín, podpredseda NR SR: Návrhu.
Gašpar, Tibor, podpredseda NR SR (2024-09-17):
Na vaše vystúpenie evidujem dve faktické poznámky. Prvý pán poslanec Kalivoda, nech sa páči.
M. Číž, podpredseda NR SR: (2007-02-09):
(Hlasovanie.) Prítomných 126 poslancov, za návrh 76 poslancov, proti 4 poslanci, zdržalo sa 44 poslancov, nehlasovali 2 poslanci. Návrh sme schválili. Nech sa páči, pán spravodajca.
Grendel, Gábor, podpredseda NR SR (2020-03-25):
S ďalšou faktickou pán poslanec Taraba.
Viskupič, Marián, poslanec NR SR (2022-12-13):
Ďakujem pekne. Ja chcem len poďakovať obom kolegom za ich faktické poznámky, no toľko. Ďakujem.
Grendel, Gábor, podpredseda NR SR (2021-12-07):
S faktickou poznámkou pán poslanec Ondrej Ďurica.
Blanár, Juraj, podpredseda NR SR (2022-03-17):
Jedna faktická poznámka na vaše vystúpenie. Pán poslanec Kočiš. A predsa ešte jedna bola faktická, pán poslanec Suja. Takže najskôr pán poslanec Kočiš.
Érsek, Árpád, minister dopravy a výstavby SR (2019-10-17):
Keď dvaja robíme to isté, nie je to to isté.
J. Brocka, poslanec: (2001-11-09):
J. Migaš, predseda NR SR: Hlasujeme spoločne o všetkých pozmeňujúcich návrhoch pána poslanca Farkasa. Hlasujeme. Hlasujeme spoločne o všetkých pozmeňujúcich návrhoch pána poslanca Farkasa. Hlasujeme. (Hlasovanie.) Prítomných je 104 poslancov, za 76, proti nikto, zdržalo sa 27, nehlasoval 1. Konštatujem, že sme návrhy pána poslanca Farkasa schválili. Nech sa páči, pán spravodajca.
Lengvarský, Vladimír, minister zdravotníctva SR (2022-06-23):
Ďakujem, odovzdám.
Glváč, Martin, podpredseda NR SR (2019-01-30):
S reakciou pani poslankyňa Remišová.
Viskupič, Jozef, poslanec NR SR (2015-12-04):
Tak to boli veľké slová, toto: vláda tri hodiny rozmýšľala to (smiech v sále), čo diskutujú v celom svete pätnásť rokov, tak my sme za tri hodiny vyriešili a spravili sme zhruba nasledovné, že... (Prerušenie vystúpenia predsedajúcou.)
P. Hrušovský, podpredseda NR SR: (2001-09-17):
Prezentácia. Prezentujme sa a hlasujme o odporúčaní prerokovať návrh zákona v druhom čítaní. (Hlasovanie.) Prítomných je 104 poslancov, za 77, zdržalo sa 25, nehlasovali 2. Návrh sme schválili. Prosím ďalší návrh. V. Maňka, poslanec: Odporúčam tento zákon prideliť v druhom čítaní na prerokovanie trom výborom - výboru pre financie, rozpočet a menu, ústavnoprávnemu výboru a výboru pre hospodárstvo, privatizáciu a podnikanie. Za gestorský výbor navrhujem výbor pre financie, rozpočet a menu. Zároveň odporúčam, aby výbory vrátane gestorského tento návrh prerokovali do 17. októbra 2001. Prosím o tomto návrhu dať hlasovať.
Glváč, Martin, podpredseda NR SR (2019-09-13):
Pán poslanec Blaha.
Blaha, Ľuboš, podpredseda NR SR (2024-02-08):
Ďakujem pekne, pán minister. Pani poslankyňa Mária Kolíková, nech sa páči, máte možnosť dať doplňujúcu otázku.
Martvoň, Anton, poslanec NR SR (2013-02-08):
Ďakujem pekne. Pán poslanec Hlina, ja dovolím si v jednej časti vášho vystúpenia súhlasiť s vami s tým, čo ste povedali, týka sa to konkrétne tých médií. Všetci si uvedomujeme, že médiá na Slovensku sú štvrtou mocou v štáte. A pokiaľ niekto vlastní médium či už regionálne alebo celoslovenské, je zjavné, že nepotrebuje robiť ani volebnú kampaň ako takú. V tejto rovine s vami plne súhlasím. Fakt bol by tu potom priestor už jedine potom, kebyže je zrušená tá volebná kampaň, robiť to cez tie občianske združenia, nadácie alebo agentúry. Ja si dovolím upozorniť na jednu takú vec, že každá politická strana, aj tá začínajúca, aj tá, ktorá už je etablovaná, vždy začína alebo začínala od nuly. A musela si ten mediálny alebo iný priestor proste svojou prácou, aktivitami vydobyť. A myslím si, že to je práve podstatou demokracie, že aj človek, ktorý nemá financie, ktorý chce začať politiku robiť, ak založí si politickú stranu, aby mal rovnakú šancu, a teda aby to bolo aj rovnaké ako u toho, čo tak začínal v minulosti pred dvadsiatimi rokmi a dostal sa do roviny etablovanej strany. Na druhej strane no nesúhlasím, pán poslanec Hlina, s tým, čo bolo ďalej povedané. A tiež ma napadol ten prípad, čo povedala pani poslankyňa Horváthová ohľadom vášho poslaneckého mandátu. No tak každý má právo vystúpiť s nejakým návrhom, a teda s návrhom, s akým chce. Vy taktiež vystupujete s rôznymi návrhmi, s rôznymi vystúpeniami, no a tiež vám nikto nevyčíta, že nás tým zaťažujete. Jednoducho je to parlamentná demokracia. Ja to plne rešpektujem aj u vás, aj u pána poslanca Matoviča, aj u ostatných kolegov. Čiže na to sme tu. A keď má niekto dobrý návrh alebo si myslí, že je dobrý jeho návrh, treba to vypočuť si, akceptovať alebo neakceptovať, ale na to sme tu, aby sme tak robili. To je toľko z mojej strany.
Grendel, Gábor, podpredseda NR SR (2020-11-04):
Vyhlasujem rozpravu za skončenú. S procedurálnym návrhom pán poslanec Podmanický.
Kéry, Marián, poslanec NR SR (2014-03-18):
Ďakujem za slovo. Pán poslanec, som rád, že ste zdvihli hodenú pomyselnú rukavicu a naozaj mali ste veľmi objektívne vystúpenie. Ja by som sa ešte vrátil k tomu, čo ste povedali, a nie celkom ja súhlasím s týmto názorom o tom, že, ja vám dávam za pravdu o tom, že nacionalistické názory, fašistické, sú aj vo vyspelých štátoch Európskej únie, zoberme si Francúzsko, zoberme si Nemecko, sú aj na Slovensku, ale je tu jeden veľký rozdiel. Ani v jednej tejto mnou spomenutej krajiny nie sú súčasťou vlády a na Ukrajine sú súčasťou vlády. Pani poslankyňa Vášáryová sa zasmiala, keď ste spomenuli Kotlebu, dobre, Kotleba je župan, zvolili ho ľudia, ale mali by sme sa zamyslieť, čia je to chyba. Je to chyba nás ľavicovej časti politického spektra a takisto vás pravicovej časti politického spektra a mali sme naozaj vyvinúť v budúcnosti úsilie, aby sa takáto chyba nezopakovala. Čo sa týka ďalšej vašej poznámky o médiách, mne sa zdá, že niekedy, opoziční poslanci, nemáte rovnaký meter na to, čo je ruské, čo je americké, ja teraz absolútne nechcem zastávať a nedávať sa do roly zástancu ruskej politiky, ale mne sa veľakrát, sa mi zdá, že je to úplne jedno, či sú to americké médiá, ruské, majú jeden jediný cieľ, robiť propagandu. Možno, že americké médiá to robia demokratickejšou formou a sofistikovanejšou formou, ale cieľ majú jeden jediný a spoločný. A čo sa týka Kosova a Krymu, vláda Slovenskej republiky aj my sme konzistentní v tomto. Myslím si, že niekto iný by, nie je konzistentný vo svojich vyjadreniach. Niekomu Kosovo vtedy vyhovovalo, ale teraz už Krym, viete, niektorí opoziční poslanci sa dostávajú do disproporcie. (Reakcia z pléna.)
Rajtár, Jozef, poslanec NR SR (2016-04-21):
Ja ďakujem za hlasy aj podpory a ďakujem aj za pripomienky. Ja som pripravený a ochotný diskutovať, či už o našom programe, či už o tých kauzách, čo som hovoril. Som ochotný, pripravený diskutovať, či už tu v pléne, alebo pred médiami, alebo niekde bokom na káve. Nemám s tým žiaden problém. Teraz, pán Číž. Dôchodky sa tohto roku znižovali v novodobej histórii o asi najnižšiu sumu, v priemere o 1,90 eur. Zvyšovali, pardon, zvyšovali o 1,90 eur. Historicky asi najnižšiu sumu, zvýšenie o najnižšiu sumu. A to je možno tiež výsledok štvorročnej vlády strany SMER, aj keď nielen. Lebo aj ten algoritmus bol nejakým spôsobom dohodnutý. No ale chcem hlavne povedať, že ak sa majú z čoho vyplácať dôchodky, musia sa najprv vytvoriť tie hodnoty, lebo ony nevznikajú len tak niekde, nerastú na strome a podobne. A niekto tie hodnoty musí vytvoriť a na to musí mať dobré podmienky, aby sa tie hodnoty vytvorili. A, pani poslankyňa Vaľová? Áno. Ja, tak ako som hovoril, som pripravený diskutovať, čo sa týka nášho programu o každom jednom bode tohto programu, o každom jednom bode tohto programu, či je dobrý alebo či je zlý. Lebo ja sa nespolieham na tie inštitúty. Ja som iba skonštatoval, že to jednoducho tak vyhodnotili. Ale ja si tie body viem jeden po druhom obhájiť. A my tieto body budeme aj postupne navrhovať, už na májovej schôdzke asi štyridsať bodov, okrem zrušenia daňových licencií to budú také, ktoré nezaťažujú štátny rozpočet. A budeme ich predkladať a budeme o nich diskutovať. A ja som tomu veľmi rád a rád sa teda konkrétne takto bod po bode o tom porozprávam. Ďakujem pekne.
Ľ. Vážny, minister dopravy, pôšt a telekomunikácií SR: (2008-05-22):
Medzinárodný tender bol vyhlásený v septembri 2007. V marci 2008 bol termín uzávierky predkladania ponúk. V súčasnosti  prebieha proces vyhodnotenia ponúk, do jeho ukončenia nemôžu byť prezentované žiadne podrobnosti zo strany verejného obstarávateľa z dôvodu kolízie takéhoto postupu so zákonom o verejnom obstarávaní, pretože ako komisia, tak aj verejný obstarávateľ nesmú poskytovať žiadne informácie v súvislosti s predmetným tendrom. Takže, tender nie je ukončený, v súčasnosti prebiehajú revízne postupy. Tiež nevieme, ako dopadne. Cieľ – chceli by sme, aby bola podpísaná zmluva o dodávateľovi elektronického mýta do polroka 2008. Neviem teraz predpokladať, ako dopadnú revízne postupy. Ďakujem. Ukončil som odpoveď.
A. Belousovová, podpredsedníčka NR SR: (2010-02-02):
Dávam slovo spravodajcovi, ktorého určil navrhnutý gestorský výbor, výbor pre hospodársku politiku, pánovi poslancovi Stanislavovi Kahancovi. Nech sa páči, pán poslanec.
Čepček, Martin, poslanec NR SR (2021-11-09):
Ďakujem pekne. Pán podpredseda, úplne s vami súhlasím. Všetko, čo ste povedali, malo nejaký racionálny základ. Anka Záborská si určite nezaslúži takéto vystupovanie na jej osobu. Ja by som bol rád, keby sme sa v tomto pléne správali k sebe slušne. Môžeme mať názory akékoľvek, ale nadávať si tu alebo urážať jeden druhého a ešte nevhodným spôsobom alebo hoci len vystúpiť. Mala by tu byť elita národa. Mne to tak nepripadá, že by tu bola elita národa a tá elita národa by mala aj tak vystupovať. Ďakujem.
Hrnčiar, Andrej, podpredseda NR SR (2018-12-06):
Ďakujem. Pani poslankyňa Gaborčáková.
P. Paška, predseda NR SR: (2008-02-14):
Pán poslanec Rydlo, nech sa páči, procedurálny návrh?
Huba, Mikuláš, poslanec NR SR (2014-01-28):
Ďakujem pekne za slovo. V prvom rade by som chcel konštatovať, že vcelku vítam viaceré ustanovenia, ktoré prináša táto novela, najmä vo vzťahu k ochrane vinohradov. Na druhej strane musím podporiť mojich predrečníkov v ich iniciatíve, ktorá smeruje k tomu, aby sa aj po novelizácii zákona zachovala v ňom formulácia, ktorá je v súčasnom zákone a ktorá sa týka toho, že poľnohospodársku pôdu možno použiť na stavebné účely a iné nepoľnohospodárske účely len v nevyhnutných prípadoch a v odôvodnenom rozsahu. Táto súčasná formulácia nie je nijako kontradiktórna a ani nie je celkom duplicitná s tým, čo sa navrhuje v rámci predloženej novely, a preto si myslím, že aj v záujme toho cieľa, ktorý deklaruje navrhovateľ tohto zákona, bude len dobré, keď tam ostane aj tá pôvodná formulácia a bude sa vhodne kombinovať s tými novými žiaducimi formuláciami a opatreniami, ktoré novela prináša. Ďakujem.
Blanár, Juraj, podpredseda NR SR (2021-10-20):
Ďakujem, pán spravodajca. Otváram všeobecnú rozpravu k tomuto návrhu. Písomnú prihlášku som neobdržal pred začatím tohoto bodu. Dávam možnosť ústne sa prihlásiť do rozpravy. Pán poslanec Sloboda, pán poslanec Blcháč, pán poslanec Kočiš. Ešte niekto ďalší? Ak nie, uzatváram možnosť prihlásiť sa do rozpravy. Ako prvý vystúpi pán poslanec Sloboda, po ňom pán poslanec Blcháč. Nech sa páči, pán poslanec Sloboda.
Plevíková, Zuzana, poslankyňa NR SR (2024-04-18):
Ďakujem za slovo, pán predsedajúci. Ďakujem za odpoveď, pán podpredseda vlády. Keď tu spomíname tú históriu, nebudem tu ani spomínať, čo sa pri prerokovaní Trestného zákona napríklad aj v treťom čítaní dialo, všetci si to pamätáme. Moja doplňujúca otázka znie: Čo hovoríte na navrhované zmeny v trestnom práve v Česku, u susedov, ide aj v ich prípade o promafiánsky balíček? Ďakujem.
Kollár Boris, predseda NR SR (2022-12-07):
Prosím, prezentujme sa a hlasujeme. (Hlasovanie.) Prítomných 137, za 69, proti 5, 63 sa zdržalo. Konštatujem, že uvedený návrh sme schválili. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Viskupič, Jozef, poslanec NR SR (2017-09-12):
Ďakujem, pán predsedajúci. Dovoľujem si požiadať o presunutie bodu, pôvodne č. 57, pod tlačou 679 na nasledujúcu schôdzu. Ďakujem.
Laššáková, Jana, podpredsedníčka NR SR (2013-10-28):
Ďakujem, pani podpredsedníčka, zaujmite miesto určené pre navrhovateľov. A teraz dávam slovo spravodajcovi z ústavnoprávneho výboru, poslancovi Antonínovi Cicoňovi, aby informoval Národnú radu o výsledku rokovania výborov o tomto návrhu zákona. Nech sa páči, pán poslanec, máte slovo.
Blanár, Juraj, podpredseda NR SR (2021-06-22):
Ďakujem. Môžete zaujať miesto pre navrhovateľa. A teraz dávam slovo pánovi poslancovi Jánovi Krošlákovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru ako spoločný spravodajca. Nech sa páči, pán poslanec.
Bugár, Béla, podpredseda NR SR (2018-12-03):
Ďakujem pekne. Otváram rozpravu. Pýtam sa, či sa hlási niekto ústne do rozpravy. Písomnú prihlášku nemám. Nie. Vyhlasujem rozpravu za skončenú a zároveň prerušujem rokovanie o tomto bode programu. Ďalším bodom programu je prvé čítanie o vládnom návrhu zákona o ochrane oznamovateľov protispoločenskej činnosti a o zmene a doplnení niektorých zákonov, tlač 1197. Predpokladám, že pani ministerka Saková za chvíľočku sem dorazí. Do tej doby musíme počkať. Prestávku. (Prestávka.) (Po prestávke.)
Kaliňák, Robert, poslanec NR SR (2010-09-09):
Zato som ale si stihol všimnúť, ako veľmi nervózne sa začínate baviť o tomto zákone. Je predsa referendum. A voliči vám povedia, čo si o vašich skvelých nápadoch myslia. Prvý raz od volieb vám to povedia. A keď niekto nezaplatí clo a okradne štát, tak je pašerák. Keď niekto zneužíva študentov, ktorým neplatí, aby roznášali jeho noviny, tak je zlodej. (Potlesk.) A keď pašerák a zlodej chce niekoho poučovať o morálke, tak sa sám tej basy zjavne bojí. (Potlesk.)
Hrušovský, Pavol, podpredseda NR SR (2010-09-07):
Ďakujem, pani ministerka, za uvedenie návrhu zákona. Teraz poprosím pani poslankyňu Dubovcovú, aby z poverenia výboru ústavnoprávneho informovala Národnú radu o stanovisku ústavnoprávneho výboru k predloženému návrhu vlády na prerokovanie zákona, ktorým sa mení a dopĺňa zákon o Súdnej rade. A chcem len poprosiť a upozorniť, ešte predtým, pani poslankyňa, ako vám udelím slovo, pánov poslancov, aby sa dostavili do rokovacej sály. O 17.00 hodine budeme hlasovať o všetkých prerokovaných bodoch programu, preto prosím o dochvíľnosť na hlasovaní a predsedov poslaneckých klubov, aby zabezpečili účasť svojich poslancov na hlasovaní. Pani poslankyňa, máte slovo.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 141 poslancov, za 91, proti 11, zdržalo sa 39. Uvedený návrh sme schválili. Otváram, teda pristúpime teda k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Potocký, Milan, poslanec NR SR (2022-10-06):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
F. Petrák, poslanec: (2002-05-23):
J. Migaš, predseda NR SR: Spravodajca.
Pellegrini, Peter, predseda NR SR (2015-06-30):
Poprosím, aby sme hlasovali o tom, že prerokujeme tento návrh zákona v druhom čítaní. Hlasovanie uviedol za pána Zajaca pán poslanec Švejna. Ďakujem pekne. (Hlasovanie.) Prítomných 130 poslancov, za hlasovalo 18, proti bolo 13, zdržalo sa 99 poslancov. Tento návrh sme neschválili. Teraz poprosím pána poslanca Zajaca, aby uviedol hlasovanie o bode 47 programu, ktorým je prvé čítanie o návrhu poslancov Hlinu a Radošovského na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty (tlač 1612). (Hlasovanie o návrhu poslancov Národnej rady Slovenskej republiky Alojza Hlinu a Mariána Radošovského na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1612.)
Laššáková, Jana, podpredsedníčka NR SR (2015-04-15):
Pán poslanec Senko, nech sa páči.
T. Rosová, poslankyňa: (2009-06-18):
Nemusím už opakovať, že takýto návrh nijakým spôsobom nespochybňuje to, čo platí dnes, to znamená, oslavy prvého dňa ako sviatku práce. Ale pripomínať si to, že 1. mája 2004 sme sa stali rovnocennými partnermi európskym krajinám, že sme sa stali súčasťou zoskupenia, ktorého hlavnou hodnotou je solidarita, že sme na seba prevzali aj časť novej zodpovednosti, myslím si, že je to viac ako namieste. Ak hovorím, že sa časy menia a čas prináša len ďalšie a ďalšie dôvody na to, aby sme vyhodnotili jednoznačne naše pristúpenie k Európskej únii ako udalosť hodnú pamätného dňa, mám na mysli aj dnešné obdobie, obdobie, kedy prežíva nielen Európa hospodársku krízu. Je jasné, že aj tieto udalosti ukazujú, že v čase krízy Slovensko čelí ako súčasť spoločného hospodárskeho priestoru oveľa úspešnejšie, relatívne úspešnejšie, ako by to bolo bez toho. Časy sa menia. Od môjho prvého návrhu sme sa stali súčasťou Schengenského priestoru. Nie je to dôvod pripomínať si pamätný deň pristúpenia Slovenska k Európskej únii? Od môjho prvého návrhu alebo aj druhého návrhu sme sa stali aj súčasťou priestoru, v ktorom platí spoločná mena euro. Toto nie je dobrý dôvod pripomínať si 1. máj ako pamätný deň pristúpenia Slovenskej republiky k Európskej únii? Dôkazom toho, že v skutočnosti si to pripomíname a že v skutočnosti tento sviatok naozaj už prekonal nejaké hranice politických strán alebo zoskupení, je aj oslava 5. výročia nášho pristúpenia, resp. oslava tohtoročného 1. mája, ktorá v skutočnosti bola tým motívom, ktorý ma podnietil vystúpiť s mojím návrhom pred touto snemovňou po tretíkrát. Piate výročie členstva Slovenska v Európskej únii sa oslavovalo oficiálne na tradičnom mieste osláv Sviatku práce v Liptovskom Mikuláši. Nie je to dôkaz, že tieto sviatky sa nielen nebijú, nielen nie sú v protirečení, ale že navzájom priamo spolu súvisia? Túto oslavu nezorganizovala SDKÚ – DS, ani nikto z tohto politického spektra. Túto oslavu zorganizovali traja najvyšší ústavní činitelia Slovenskej republiky. Sami sa s týmto mojím návrhom de facto stotožnili. Ja teraz stojím pred touto snemovňou na to, aby sme tento ich názor premenili aj do podoby zákona a aby sme si deň nášho pristúpenia k Európskej únii pripomínali aj na základe zákona. Ďakujem za pozornosť.
P. Hrušovský, podpredseda NR SR: (2002-07-10):
(Hlasovanie.) 104 prítomných, 17 za návrh, 52 proti, 30 sa zdržalo, 5 nehlasovalo. Návrhy sme neschválili. Ďalší návrh, pán poslanec.
Hrnčiar, Andrej, podpredseda NR SR (2019-06-27):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa prihlásili piati: pani poslankyňa Zimenová, Pčolinská a pán poslanec Vavrek, Sopko a Vašečka. Nech sa páči, pani poslankyňa Zimenová.
Jurinová, Erika, podpredsedníčka NR SR (2015-09-25):
Chcete sa vyjadriť k rozprave? Pán spravodajca nežiada slovo. Prerušujem rokovanie o tomto bode programu. Pokračujeme prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov . Návrh zákona je pod tlačou 1685. Návrh na jeho pridelenie na prerokovanie výborom je v rozhodnutí č. 1745. Dávam opäť slovo pánovi poslancovi Róbertovi Madejovi, aby za skupinu poslancov návrh zákona uviedol.
Linhart, Patrick, poslanec NR SR (2021-11-04):
Ďakujem za slovo. Pán Šíbl, je mi naozaj veľmi ľúto, že sa znižuješ na úroveň poniektorých koaličných poslancov, ktorí len kvôli tomu, že mám iný názor a vyjadril som ho v zmysle rokovacieho poriadku slobodne, tak nazývaš, včera som bol nazvaný opozičným poslancom len kvôli inému názoru, naozaj toto mi je ľúto. Ja ti niečo vysvetlím. Klub SME RODINA je spolok slobodných poslancov so slobodným názorom a nestláčame gombík ako ovce. My máme vlastný názor a nebojíme sa ho vyjadriť nahlas a včera si aj ten názor počul. Hovoríš, že jednoducho si pripravený na, na debatu a na konverzáciu, však v pohode, však tá tu teraz momentálne prebieha na pôde parlamentu, ale stále si mi, prosím ťa pekne, pán poslanec, nevyvrátil jednu vec a to je, či môže zmiznúť 1 mil. eur, pardon, 1 mld. na účty mimovládiek, a ty si spoluzakladateľom takejto jednej mimovládky, tá sa volá Bratislavské regionálne ochranárske združenie, a preto ten transparent, preto som sa pred teba postavil. Posledná vec úplne na záver, nebudem zdržiavať ako ty troma hodinami svojho monologického rozhovoru, samorozhovoru, chcem len podotknúť to, že jednoducho my sa nebojíme vysloviť svoj názor, a vyprosím si od teba, aby si ma nazýval, že som teraz bol vulgárny, len preto, že som si ho dovolil vysloviť. Pán Šíbl, zahlasoval si za potravinový semafor, to je pravda, za čo som ti vďačný, ale blokuje to, blokuje ho tvoj vlastný predseda strany, predseda hnutia Igor Matovič, ktorý naňho doteraz neposlal financie. Takže ty si zaňho zahlasoval, ale keď si myslíš, že teraz, raz že si zahlasoval za jeden zákon a ja tu budem podporovať takéto možné podvody za nejakým falošným rúškom ochrany parkov, tak to sa mýliš. Ďakujem.
Valocký, Jozef, poslanec NR SR (2015-03-13):
Vážený pán predsedajúci, vážené kolegyne, kolegovia, dovoľte, aby som vystúpil ako spravodajca výboru k spoločnej správe o prerokovaní vládneho návrhu zákona, ktorým sa mení a dopĺňa zákon č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov, tlač 1320. Predseda Národnej rady pridelil uvedený návrh zákona na prerokovanie ústavnoprávnemu výboru a výboru pre zdravotníctvo. Výbory prerokovali návrh zákona v stanovenej lehote a odporučili Národnej rade návrh zákona schváliť s pripomienkou, ktorá je obsiahnutá v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor rokoval dňa 10. marca 2015 a odporučil Národnej rade návrh zákona schváliť s pripomienkou. Pán predsedajúci, skončil som, môžete otvoriť rozpravu.
Bugár, Béla, podpredseda NR SR (2019-01-29):
Ďalej v rozprave vystúpi pán poslanec Žarnay. Nech sa páči.
Šeliga, Juraj, poslanec NR SR (2023-06-28):
Ďakujem pekne. Teraz budeme hlasovať o vyňatých bodoch, body 31 a 56, gestorský výbor odporúča schváliť, ale v rozprave bol poddaný pozmeňujúci návrh, ktorý upravuje problematiku komplexnejšie.
Krajčír, Ľuboš, poslanec NR SR (2021-12-02):
Ja sa už udivujem, že kolegovia, ktorí tu naozaj dvanásť rokov, dvanásť rokov v dobrých časoch boli vo vláde, boli vládnucou stranou, tu naozaj idú blokovať vyplatenie dôchodcom 600 eur. Oni sú priamo zodpovední za to, že tu seniori dnes musia zvažovať, keď idú na nákup, či si kúpi rohlík, šunku alebo syr. Naozaj momentálne mínus 600 mil. eur je investícia, ktorá sa na konci dňa vráti. Napríklad v Portugalsku sa tu musia na nás pozerať, dívať, že my tu musíme takýmto spôsobom motivovať ľudí. Áno, žiaľbohu, musíme, lebo tá opozícia odhovára maximálne od očkovania, od dodržiavania opatrení. Ale, pán minister, čo my tu chceme od koaličnej SaS-ky. Veď dokonca pán Viskupič niekde mediálne vyhlásil, že on sa nedá zaočkovať, lebo si to chce vyskúšať, aké je to byť, keď dostane covid. Potom zodpovedná kolegyňa pani Cigániková tá ho niekde zvozila, že je to absolútne nezodpovedný krok z jeho strany. Veď ani títo naši koaliční partneri nevedia týchto ľudí motivovať. A ja sa divím, že SaS-ka navrhuje 150, dnes je to 600 a nechce za to zahlasovať. Ja vás vyzývam, kolegovia z vládnej koalície, podporte tento návrh, takisto ako aj opozícia. Je to pre seniorov a je to pre dobrú vec.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 141 poslancov, za 92, proti 46, zdržali sa 3. Uvedený návrh sme schválili.
Suja, Miroslav, poslanec NR SR (2021-05-27):
Takúto studenú sprchu dávate všetkým občanom Slovenskej republiky...
P. Hrušovský, predseda NR SR: (2003-02-25):
Hlasujeme, páni poslanci. (Hlasovanie.) Prítomných je 111 poslancov, za návrh 70, proti 36, zdržali sa 3, nehlasovali 2. Konštatujem, že návrh sme schválili. Národná rada súhlasí s prerokovaním návrhu zákona v druhom čítaní. Prosím ďalšie návrhy, pán poslanec. M. Abelovský, poslanec: V súlade s rozhodnutím predsedu Národnej rady Slovenskej republiky č. 129 zo 7. februára 2003 podľa § 71 rokovacieho poriadku Národnej rady navrhujem, aby vládny návrh zákona  prerokovali výbory: po prvé, ústavnoprávny výbor, po druhé, Výbor Národnej rady pre financie, rozpočet a menu, po tretie, Výbor Národnej rady Slovenskej republiky pre zdravotníctvo, po štvrté, Výbor Národnej rady pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady Slovenskej republiky a odporúčam, aby výbory predmetný vládny návrh zákona prerokovali v lehote do 9. apríla 2003 a gestorský výbor do 11. apríla 2003. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Linhart, Patrick, poslanec NR SR (2020-05-14):
Ďakujem za slovo, pán predsedajúci. Pán poslanec Taraba, súhlasím s tebou a, myslím, že aj historicky prvýkrát s poslancom SMER-u Jánom Podmanickým, že nemalo by to byť, malo by to byť teda o obhajobe ľudských práv, a nie o nejakej, obhajobe nejakej zvrátenosti. Pani ombudsmanka, vy zlyhávate naozaj. Ja som, ja som žil v štáte, 16 rokov v štáte, ktorý bol niekedy cirkevný a stal sa taký liberálny, je tam dokonca, tam došlo k úprave ústavy umožňujúc manželstvo medzi osobami rovnakého pohlavia, ale tento liberálny svet ma napriek tomu, že som dlho, 20 rokov v zahraničí žil, ma nezmenil. Viem, aké som pohlavie, som chlap, chlapom chcem zostať a nemyslím si, že výber pohlavia by mal byť na základe nejakej momentálnej nálady, som proti šialeným Dúhovým PRIDOM, vy nemáte čo vyvešovať žiadnu vlajku, vyvesovali to Íri, keď prijímali ústavu, kde som žil, je to v poriadku (Reakcie z pléna.) Nevykrikujte, pán liberál z SaS. Hej? Ako koaličný partner by ste mali byť ticho a tlieskajte. A odo mňa máte definitívne proti, pani ombudsmanka, a naozaj zvážte vaše odstúpenie, lebo tu zlyháte, vy máte obhajovať ľudské práva, vy nemáte obhajovať zvrátenosť. Ďakujem za pozornosť. (Potlesk.)
Martinák, Ľuboš, poslanec NR SR (2015-03-11):
Ďakujem za slovo. Pán kolega Peter Muránsky, trochu som prekvapený tvojím vystúpením a hlavne tvojou skepsou. Dávaš sám otázku plénu, že nevieš, ako budú fungovať vzťahy obce, preprava, spracovanie odpadu, že obce budú na chvoste toho všetkého, nebudú mať za čo a tak ďalej. Ja, práve naopak, si myslím, že práve tento nový zákon o odpadoch jasne definuje okrem iného aj programy obce. Vieš dobre, že tieto programy sú povinné vypracovávať obce tak, kde presahuje ročný komunálny odpad vrátane stavebného 350 ton a kde počet obyvateľov je viac než tisíc. Vo veľkých právomociach obcí bude aj prejednávanie priestupkov a podávanie takisto sankcií a pokút, bohužiaľ, aj to sa v našej spoločnosti stáva. V ďalšej časti tento zákon rieši aj osobitné prúdy odpadov, ako sa bude riešiť komunálny odpad, cezhraničný pohyb odpadov, ďalej rieši administratívne nástroje. Skutočne, tu už, ako povedal pán minister, bol býval ešte zatiaľ platný zákon o odpadoch až tridsaťkrát novelizovaný a to bola hlavná príčina nového zákona. Ďalšou príčinou vzniku nového zákona alebo takou podmienkou je prispôsobenie sa normám Európskej únie. Ďalej tiež nechápem, ako si vravel, že prečo v prospech iba niektorých autorizovaných výrobcov, a hneď na druhej strane dodávaš, že samozrejme za predpokladu, keď si splnia svoje povinnosti a kritériá v zmysle zákonov. Ja si myslím, že mali by sme byť v tejto oblasti optimistickí. Ďakujem.
Hrnčiar, Andrej, podpredseda NR SR (2016-11-29):
Prosím, prezentujme sa a hlasujme. (Hlasovanie.) Prítomných 140, za 80, proti nikto, zdržalo sa 60. Konštatujem, že návrh sme schválili.